钦定古今图书集成/历象汇编/庶征典/第008卷 > 《历学会通》 > 《军胜气篇第三十七》
## 钦定古今图书集成/历象汇编/庶征典/第008卷 > 《历学会通》 > 《军胜气篇第三十七》

军胜之气。覆军似堤，若乌鸟之飞去，如旌旗之指。敌
气如堤坡而前后摩地，云如日月而赤气绕之，徘徊
其上兮如飞鸟，赤白相随兮如𩰚鸡，如疋帛而后大前广，如五马而尾仰首低，如赤杵在乌云之内，如乌
云与赤气相随，如人持斧而望彼，如蛇举首而向敌，
或如牵牛，或如覆舟，或象山坡之林木，或如虎豹之
潜伏，或粉沸如楼，缘以赤气，或赤黄五色，上连天体，
或如华盖之独居，或如引索之不一，在吾军急击而
勿留，在敌上急去而勿击。